Blou Bul-speler vas op seksklag | Maroela Media
'n Jong Blou Bul-speler is op aanklag van seksuele aanranding in hegtenis geneem.
Die Blou Bulle Maatskappy (BBM) het in 'n kort verklaring die inhegtenisneming van die jong losvoorspeler bevestig. "Ons is nie tans in die posisie om enige kommentaar te lewer nie en sal nog 'n verklaring uitreik sodra die reg sy gang gegaan het."
Die speler het verlede seisoen vir die Bulle se 0.19's gespeel.
Die BBM het enige verdere navrae na die speler se regsverteenwoordiger verwys. Volgens die regsverteenwoordiger het sy kliënt Dinsdag in die hof verskyn en is die saak tot 8 Januarie uitgestel wanneer hy na verwagting om borgtog sal aansoek doen. Dit was nie onmiddellik duidelik wanneer hy in hegtenis geneem is nie.
Die speler se naam mag volgens wet nie genoem word nie weens die aard van die aanklagte en omdat hy nog nie op die aanklagte gepleit het nie.
Maroela Media verneem die klaer is 'n 18-jarige meisie.
Hoop dit is 'n klag wat water drae en nie net 'n 18-jarige wat sensasie sonder bewyse soek nie. Dit kan 'n baie nare ding word as enige iemand enige ander persoon van seksuele misdrywe kan aankla sonder enige gronde.
Elke storie het 2 kante. Ek weet van te veel vals klagtes om die storie net te aanvaar. Byt vas seun…so ook die mense na aan jou. Die waarheid sal seevier.
Hy moet sy straf kry as hy skuldig is. Daar is egter baie meisies wie jong mans (en ouer mans) se lewens verwoes met ongegronde aantygings en dan kom hulle daarmee weg. In laasgenoemde gevalle moet die meisies swaar gestraf word, dis 'n baie ernstige oortreding.
Verstommend dat soveel kommentators reeds die man die voordeel van die twyfel gee sonder enige verdere feite en bespiegel dat die meisie nie verwerping kon hanteer nie, moontlik gesoek het daarvoor (Delilla) ens. Geen wonder dat meisies/vrouens nie seksuele klagtes wil lê nie want hulle self word onmiddellik verdink daarvan dat hulle jok of aanleiding gegee het daartoe. Daar is géén feite oor die voorval self gegee nie en tog soveel kommentare oor die klaagster. Dit is so hartseer – bly eerder stil totdat feite bekend gemaak is en lewer dán kommentaar.